

**video završna KONFERENCIJA projekta „AKTIVNE DEVOJČICE”**



Projekat dveju susednih zemalja pod nazivom „Podrška sportskim i fizičkim aktivnostima devojčica - Aktivne devojčice“ koji se približio kraju, zajedno su sprovodili Pokrajinski sekretarijat za sport i omladinu, Fond „Evropski poslovi” APV, sa srpske strane i opština Senteš i Tisa skvoš klub iz Segedina, sa mađarske strane u okviru programa Interreg-IPA Program prekogranične saradnje Mađarska-Srbija. Cilj saradnje i projekta je da motiviše devojčice uzrasta 7-15 godina da se bave sportom, ostanu aktivne i vode zdrav život! Osnaživanje devojčica kroz stvaranje mogućnosti za bavljenje sportom i mentorstvo!

Završni događaj projekta je konferencija na kojoj će se predstaviti najvažniji događaji i rezultati ostvareni u poslednje dve godine. Događaj će se održati online zbog trenutne epidemiološke situacije. Zainteresovani mogu pratiti video konferenciju pomoću računara ili telefona. Radni jezici konferencije će biti mađarski i srpski uz obezbeđen konsekutivni prevod.

NA KONFERENCIJI ĆE BITI REČI O tome:

* Šta je sve do sada urađeno u okviru projekta „Aktivne devojčice”?
* Šta nastavnici mogu da urade kako bi povećali entuzijazam među devojčicama da se više bave sportom?
* Komunikacija trenera i roditelja i njihova uloga u motivisanju devojčica da se bave sportom.

KOJE SU KORISTI OD UČEŠĆA NA KONFERENCIJI?

* Moći ćete da čujete korisne savete i ideje za unapređivanje metodologije rada sa devojčicama.
* Gledaoci će pisanim putem moći da postave pitanja na koje će potom dobiti odgovore.
* Svi gledaoci će dobiti rezultate istraživanja o motivisanosti devojčica da se bave sportom, kao i metodološki vodič za nastavnike i trenere pripremljen na osnovu rezultata istraživanja.

**Sve zainteresovane nastavnike, trenere, roditelje i mlade sportistkinje pozivamo da u svojstvu gledalaca učestvuju na događaju.**

**Datum konferencije: 21. maj 2020. (četvrtak)**

**Vreme: 15 časova**

Registracija je obavezna usled ograničenog broja učesnika!

[REGISTRUJ SE SADA](https://zoom.us/webinar/register/6215879316873/WN_Y-rgs5XnQgSCVPzFhjGReQ)